CELEX: 31993D0227
Language: el
Date: 1993-04-05 00:00:00
Title: 93/227/ΕΟΚ: Απόφαση της Επιτροπής της 5ης Απριλίου 1993 σχετικά με την προσωρινή εφαρμογή του δικτύου πληροφορικής Animo στην Ιταλία

Avis juridique important

|

31993D0227

93/227/ΕΟΚ: Απόφαση της Επιτροπής της 5ης Απριλίου 1993 σχετικά με την προσωρινή εφαρμογή του δικτύου πληροφορικής Animo στην Ιταλία  

Επίσημη Εφημερίδα αριθ. L 097 της 23/04/1993 σ. 0031 - 0032 Φινλανδική ειδική έκδοση: Κεφάλαιο 3 τόμος 49 σ. 0117  Σουηδική ειδική έκδοση: Κεφάλαιο 3 τόμος 49 σ. 0117 

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Απριλίου 1993 σχετικά με την προσωρινή εφαρμογή του δικτύου πληροφορικής Animo στην Ιταλία(93/227/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως  τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,  Εκτιμώντας:  ότι για να εξασφαλισθεί η θέση σε λειτουργία του δικτύου πληροφορικής Animo η Επιτροπή εξέδωσε, ιδίως, την απόφαση 91/398/ΕΟΚ (3) σχετικά με το δίκτυο πληροφορικής για τη σύνδεση μεταξύ των κτηνιατρικών αρχών Animo, την απόφαση 91/585/ΕΟΚ (4) για τον  καθορισμό της ελάχιστης σύνθεσης του εξοπλισμού του δικτύου πληροφορικής για τη σύνδεση μεταξύ των κτηνιατρικών αρχών Animo, την απόφαση 92/175/ΕΟΚ (5) σχετικά με τον καθορισμό των μονάδων του δικτύου πληροφορικής "Animo" και την κατάρτιση καταλόγου  αυτών, όπως τροποποιήθηκε τελευταία από την οδηγία 93/71/ΕΟΚ (6), και την απόφαση 92/341/ΕΟΚ (7) σχετικά με την έρευνα με τη βοήθεια υπολογιστή των τοπικών μονάδων Animo- ότι, εξαιτίας των διοικητικών και χρηματοοικονομικών δυσκολιών, οι ιταλικές αρχές δεν μπορούν να θέσουν σε πλήρη λειτουργία, από την 1η Απριλίου 1993, το δίκτυο πληροφορικής Animo όπως προβλέπεται από τις προαναφερθείσες αποφάσεις- ότι με βάση την κατάσταση αυτή πρέπει να προβλεφθούν μεταβατικά μέτρα όσον αφορά τη θέση σε λειτουργία του δικτύου πληροφορικής Animo στην Ιταλία για διάρκεια ενός έτους- ότι η τήρηση της απόφασης 92/486/ΕΟΚ της Επιτροπής της 25ης Σεπτεμβρίου 1992 για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης "Animo" και των κρατών μελών (8), και ιδίως του άρθρου 2, από τις ιταλικές αρχές δεν  πρέπει να θίξει την έγκριση των προαναφερθέντων προσωρινών μέτρων- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Κατά παρέκκλιση των αποφάσεων 91/398/ΕΟΚ, 91/585/ΕΟΚ, 92/175/ΕΟΚ και 92/341/ΕΟΚ επιτρέπεται στην Ιταλία να θέσει σε λειτουργία από την 1η Απριλίου 1993 έως τις 31 Μαρτίου 1994 το σύστημα που περιγράφεται στο παράρτημα.  2. Το καθεστώς παρέκκλισης που προβλέπεται στην παράγραφο 1 ισχύει με την επιφύλαξη ότι η Ιταλία θα τηρήσει τις διατάξεις της απόφασης 92/486/ΕΟΚ.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 5 Απριλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 224 της 18. 8. 1990, σ. 29.  (2) ΕΕ αριθ. L 62 της 15. 3. 1993, σ. 49.  (3) ΕΕ αριθ. L 221 της 9. 8. 1991, σ. 30.  (4) ΕΕ αριθ. L 314 της 15. 11. 1991, σ. 54.  (5) ΕΕ αριθ. L 80 της 25. 3. 1992, σ. 1.  (6) ΕΕ αριθ. L 25 της 2. 2. 1993, σ. 39.  (7) ΕΕ αριθ. L 188 της 8. 7. 1992, σ. 37.  (8) ΕΕ αριθ. L 291 της 7. 10. 1992, σ. 20.    ΠΑΡΑΡΤΗΜΑ   ΜΕΤΑΒΑΤΙΚΑ ΜΕΤΡΑ  1. Κάθε τοπική μονάδα που αναφέρεται στην απόφαση 92/175/ΕΟΚ συνδέεται με μια περιφερειακή συντονιστική αρχή με τέλεξ. Οι ιταλικές αρχές λαμβάνουν τα αναγκαία μέτρα ώστε η αποστολή του μηνύματος να πραγματοποιείται εντός των προθεσμιών  που προβλέπονται στα πλαίσια του συστήματος Animo.  2. Η κεντρική μονάδα και κάθε περιφερειακή συντονιστική αρχή είναι εξοπλισμένες με λογισμικό υλικό σύμφωνα με την απόφαση 91/585/ΕΟΚ.  3. Κάθε μεθοριακός σταθμός ελέγχου που αναφέρεται στην απόφαση 92/175/ΕΟΚ είναι εξοπλισμένη με λογισμικό υλικό σύμφωνα με την απόφαση 91/585/ΕΟΚ.  4. Στην περίπτωση που η περιφερειακή συντονιστική αρχή βρίσκεται σε μεθοριακό σταθμό ελέγχου χρησιμοποιείται το ίδιο υλικό.  5. Ο κατάλογος των περιφερειακών συντονιστικών αρχών είναι ο εξής:  Ανκόνα,  Μπάρι,  Κάμπο ντι Τρενς,  Καμπογκαλλιάνο,  Κατάνια,  Φιουμιτσίνο,  Λιβόρνο,  Γένοβα,  Γκορίτζια,  Μιλάνο,  Νάπολη,  Πολλέιν,  Πόρτο Τόρες,  Τορίνο,  Βερόνα,  Ρέτζιο Καλάμπρια,  Πεσκάρα.